Շարքային Գևորգ Խաչատրյանն ընդամենը վեց ամիս է ծառայության մեջ, զորակոչվել է ՙԵս եմ՚ ծրագրի շրջանակներում։ Գևորգը չի ափսոսում իր քայլի համար, ծառայելու է երեք տարի։ Երեք տարի էլ Մոնթե Մելքոնյանի անվան վարժարանում է սովորել, որտեղ սերտել է բանակային կյանքի այբուբենը։ Իսկ առաջնագծում նա ոչ միայն պաշտպանում է իր հայրենիքն, այլև հնարավորություն ստանում իր ապագայի ծրագրերի համար առաջին քայլերն անել։ Ասենք, իրեն հատկացված գումարով տուն ձեռք բերել։